CELEX: 62010CA0603
Language: mt
Date: 2012-10-18 00:00:00
Title: Kawża C-603/10: Sentenza tal-Qorti tal-Ġustizzja (Il-Ħames Awla) tat- 18 ta’ Ottubru 2012 (talba għal deċiżjoni preliminari mressqa mill-Upravno sodišče r-Repubblika tas-Slovenja — Slovenja) — Pelati d.o.o. vs Ir-Repubblika tas-Slovenja (Approssimazzjoni tal-liġijiet — Direttiva 90/434/KEE — Sistema fiskali komuni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti — Artikolu 11(1)(a) — Leġiżlazzjoni nazzjonali li tissuġġetta l-għoti ta’ vantaġġi fiskali għal ksib ta’ awtorizzazzjoni — Talba ta’ awtorizzazzjoni li għandha tiġi sottomessa minn tal-inqas tletin ġuranta qabel it-twettiq tat-tranżazzjoni mixtieqa)

8.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 379/5
            
         Sentenza tal-Qorti tal-Ġustizzja (Il-Ħames Awla) tat-18 ta’ Ottubru 2012 (talba għal deċiżjoni preliminari mressqa mill-Upravno sodišče r-Repubblika tas-Slovenja — Slovenja) — Pelati d.o.o. vs Ir-Repubblika tas-Slovenja
   (Kawża C-603/10) (1)
   
   (Approssimazzjoni tal-liġijiet - Direttiva 90/434/KEE - Sistema fiskali komuni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti - Artikolu 11(1)(a) - Leġiżlazzjoni nazzjonali li tissuġġetta l-għoti ta’ vantaġġi fiskali għal ksib ta’ awtorizzazzjoni - Talba ta’ awtorizzazzjoni li għandha tiġi sottomessa minn tal-inqas tletin ġuranta qabel it-twettiq tat-tranżazzjoni mixtieqa)
   2012/C 379/08
   Lingwa tal-kawża: is-Sloven
   
      Qorti tar-rinviju
   
   Upravno sodišče Republike Slovenije
   
      Partijiet fil-kawża prinċipali
   
   
      Rikorrenti: Pelati d.o.o.
   
      Konvenuta: Republika Slovenija
   
      Suġġett
   
   Talba għal deċiżjoni preliminari — Upravno sodišče Republike Slovenije — Interpretazzjoni tad-Direttiva tal-Kunsill Nru 90/434/KEE, tat-23 ta’ Lulju 1990, dwar is-sistema komuni ta’ tassazzjoni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti (ĠU Edizzjoni Speċjali bil-Malti, Kapitolu 9, Vol. 1, p. 142) — Artikolu 11(1)(a) — Benefiċċji fiskali fir-rigward tad-diviżjoni — Leġiżlazzjoni nazzjonali li tistabbilixxi terminu għas-sottomissjoni ta’ applikazzjonijiet sabiex jibbenefikaw mill-imsemmija benefiċċji — Rifjut tal-benefiċċji fiskali minħabba l-iskadenza tat-terminu — Kompattibbiltà tar-rifjut mad-direttiva inkwistjoni
   
      Dispożittiv
   
   L-Artikolu 11(1)(a) tad-Direttiva tal-Kunsill 90/434/KEE, tat-23 ta’ Lulju 1990, dwar is-sistema komuni tat-tassazzjoni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti, għandu jiġi interpretat fis-sens li huwa ma jipprekludix leġiżlazzjoni nazzjonali bħal dik fil-kawża inkwistjoni, li tissuġġetta l-għoti ta’ vantaġġi fiskali applikabbli għal tranżazzjoni ta’ diviżjoni f’konformità mad-dispożizzjonijiet ta’ din id-direttiva għall-kundizzjoni li t-talba marbuta ma’ din it-tranżazzjoni titressaq f’terminu stabbilit. Madankollu, hija r-responsabbiltà tal-qorti tar-rinviju biex tivverifika jekk il-metodi ta’ implementazzjoni ta’ dan it-terminu, u b’mod iktar partikolari l-istabbiliment tal-punt ta’ tluq tiegħu, ikunu suffiċjentement preċiżi, ċari u previdibbli sabiex jippermettu lill-persuni taxxabbli jkunu jafu d-drittijiet tagħhom u jiżguraw li dawn tal-aħħar jistgħu jibbenefikaw mill-vantaġġi fiskali previsti mid-dispożizzjonijiet ta’ din id-Direttiva.
   
      (1)  ĠU C 80, 12.3.2011.